**OBRAZLOŽENJE PRORAČUNA**

**OPĆINE DRAGALIĆ ZA 2024. GODINU**

**I PROJEKCIJE PRORAČUNA ZA 2025. I 2026. GODINU**

**SADRŽAJ**

**1. Uvod ………………………………………………………………………………………………...…………..1**

1.1. Osvrt na zakonske obveze…………………………………………………………………………….1

1.2. Temeljni makroekonomski pokazatelji za razdoblje 2024. – 2026…………………………………...1

**2. Odrednice Proračuna Općine Dragalić……………………………………………………………………….3**

**3. Proračun Općine Dragalić za 2024. godinu i projekcije Proračuna za 2025. i 2026.………………………4**

3.1. Prihodi Proračuna po ekonomskoj klasifikaciji………………………………………………………5

3.1.1. Prihodi poslovanja……………………………………………………………………………………5

3.1.2. Prihodi od prodaje nefinancijske imovine……………………………………………………………6

3.2. Rashodi Proračuna po ekonomskoj klasifikaciji ……………………………………………………..6

3.2.1. Rashodi poslovanja…………………………………………………………………………………...6

3.2.2. Rashodi od prodaje nefinancijske imovine…………………………………………………………...7

3.3. Rashodi po izvorima financiranja…………………………………………………………………….8

3.4. Rashodi po funkcijskoj klasifikaciji…………………………………………………………………10

3.5. Rashodi po programskoj klasifikaciji………………………………………………………………..11

3.5.1. Program P1001 – Donošenje akata i mjera iz djelokruga predstavničkog tijela……………………11

3.5.2. Program P1002 – Program političkih stranaka……………………………………………………...11

3.5.3. Program P1003 – Javna uprava i administracija……………………………………………………12

3.5.4. Program P1004 – Održavanje komunalne infrastrukture…………………………………………...14

3.5.5. Program P1005 – Građenje objekata komunalne infrastrukture……………………………………15

3.5.6. Program P1006 – Razvoj sustava vodoopskrbe i odvodnje………………………………………...16

3.5.7. Program P1007 – Zaštita okoliša……………………………………………………………………16

3.5.8. Program P1009 – Razvoj poljoprivrede…………………………………………………………….17

3.5.9. Program P1010 – Program predškolskog odgoja…………………………………………………...18

3.5.10. Program P1011 – Program osnovnoškolskog i srednjoškolskog obrazovanja…………………….19

3.5.11. Program P1012 – Program visokog obrazovanja………………………………………………….19

3.5.12. Program P1013 – Razvoj civilnog društva………………………………………………………...20

3.5.13. Program P1014 – Razvoj sporta…………………………………………………………………...21

3.5.14. Program P1015 – Organiziranje i provođenje zaštite i spašavanja………………………………..21

3.5.15. Program P1016 – Program socijalne skrbi i novčanih pomoći……………………………………22

3.5.16. Program P1017 – Dodatne usluge u zdravstvu i preventiva……………………………………….23

3.5.17. Program P1018 – Prostorno uređenje……………………………………………………………...23

1 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**1. UVOD**

Na osnovi članka 42. Zakona o proračunu (NN 144/21) predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Navedenim aktima omogućava se financiranje poslova, funkcija i programa koje izvršavaju upravna tijela, a radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna općine. Pri sastavljanju prijedloga planskih dokumenata za naredno trogodišnje razdoblje obveza je primijeniti zakonom propisanu metodologiju glede sadržaja proračuna, programskog planiranja, proračunskih klasifikacija i drugo.

Predstavničko tijelo jedinice lokalne i područne (regionalne) samouprave donosi proračun jedinice lokalne i područne (regionalne) samouprave za 2024. godinu te projekcije za 2025. i 2026. godinu na razini skupine (druga razina računskog plana).

**1.1. OSVRT NA ZAKONSKE OBVEZE**

Ministarstvo financija je, sukladno odredbama članka 26. Zakona o proračunu izradilo Upute za izradu proračuna jedinica lokalne i područne (regionalne) samouprave za razdoblje 2024. - 2026. (dalje u tekstu: Upute).

Upute sadrže: - temeljne makroekonomske pokazatelje iz Programa stabilnosti Republike Hrvatske za razdoblje 2024. – 2026., - izrada, predlaganje i donošenje proračuna i financijskih planova sukladno Zakonu o proračunu koji je na snazi od 01. siječnja 2022. godine, - sadržaj uputa koje pripremaju upravna tijela za financije, - metodologiju izrade proračuna i financijskog plana proračunskih i izvanproračunskih korisnika, - dostavu dokumenata, - planiranje rashoda proračunskih korisnika i postupanje s viškovima u sklopu decentraliziranih funkcija, - novosti vezano uz izmjenu poreznih propisa, izmjenu Zakona o financiranju jedinica lokalne i područne (regionalne) samouprave, vezano za propise iz proračunske regulative, - dodjela pomoći na ime poticaja za dobrovoljno funkcionalno odnosno stvarno spajanje jedinica lokalne samouprave, - status i planiranje proračunskih sredstava za vijeća, koordinacije vijeća i predstavnike nacionalnih manjina u proračunskom ciklusu 2024. – 2026.

Ove Upute dostavljaju se svim županijama, gradovima i općinama kako bi, na temelju ovih Uputa i u skladu s odredbama Zakona o proračunu, upravno tijelo za financije županije, grada i općine u suradnji s drugim upravnim tijelima izradilo upute za izradu prijedloga financijskih planova upravnih tijela te proračunskih i izvanproračunskih korisnika jedinice lokalne i područne (regionalne) samouprave i dostavile ih svojim proračunskim i izvanproračunskim korisnicima.

**1.2. TEMELJNI MAKROEKONOMSKI POKAZATELJI ZA RAZDOBLJE 2024. – 2026.**

Ministarstvo financija je izradilo prijedlog, a Vlada usvojila Program stabilnosti Republike Hrvatske za razdoblje 2024. – 2026. (dalje u tekstu: Program stabilnosti) u travnju 2023. Na temelju Programa stabilnosti Vlada je u lipnju 2023. donijela Odluku o proračunskom okviru za razdoblje 2024. – 2026. Sukladno Programu stabilnosti, fiskalna kretanja u 2023. godini rezultirat će proračunskim manjkom od 0,7% BDP-a u 2024., 0,8% BDP-a u 2025. te 0,6% BDP-a do kraja 2026. godine. Udio javnog duga u nominalnoj vrijednosti BDP-a će se kontinuirano nastaviti smanjivati u promatranom srednjoročnom razdoblju i to sa 62,6% BDP-a u 2023., na 59,8% BDP-a u 2024. odnosno 57,5% u 2025. te 55,6% BDP-a u 2026. godini.

2 Proračun Općine Dragalić za 2024. godinu i projekcije proračuna za 2025. i 2026. – Obrazloženje



**Tablica 1.** Projekcija bruto domaćeg proizvoda[[1]](#footnote-1)

**Grafikon 1.** Projekcija bruto domaćeg proizvoda

3 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**2. ODREDNICE PRORAČUNA OPĆINE DRAGALIĆ**

Pravilnikom o proračunskim klasifikacijama propisano je da se organizacijska klasifikacija uspostavlja definiranjem razdjela, glave i proračunskih korisnika. Brojčana oznaka razdjela sastoji se od troznamenkastog broja te peteroznamenkastog broja za glavu gdje prve tri znamenke označavaju pripadnost razdjelu, a četvrta i peta znamenka označavaju glavu unutar razdjela. Sukladno navedenom, u Proračunu Općine Dragalić utvrđeni su sljedeći razdjeli i glave:

**Razdjel 001 - OPĆINSKO VIJEĆE**

Glava 01 – Općinsko Vijeće

**Razdjel 002 - OPĆINSKA UPRAVA**

Glava 02 – Jedinstveni upravni odjel

Sukladno navedenom Pravilniku, programska klasifikacija se uspostavlja definiranjem programa, aktivnosti i projekata. Program se sastoji od jedne ili više aktivnosti (ili projekata), a aktivnost i projekt pripadaju samo jednom programu. Oznaka programa sastoji se od četveroznamenkaste brojke u rasponu od 1000 do 9999. Brojčana oznaka aktivnosti, tekućeg ili kapitalnog projekta je sedmeroznamenkasta oznaka koja se sastoji od slova A, T ili K i šesteroznamenkastog broja u rasponu od 100001 do 999999.

Ekonomska klasifikacija proračuna prikaz je prihoda i primitaka po prirodnim vrstama te rashoda i izdataka prema ekonomskoj namjeni kojoj služe. Pravilnikom o proračunskom računovodstvu i Računskom planu utvrđene su brojčane oznake i nazivi skupina/podskupina/računa.

Ministarstvo financija je krajem kolovoza dostavilo Upute za izradu proračuna jedinica lokalne i područne (regionalne) samouprave za razdoblje 2024. - 2026. (dalje u tekstu: Upute).

Sukladno članku 28. Zakona o proračunu Proračun jedinice lokalne i područne (regionalne) samouprave sastoji se od plana za proračunsku godinu i projekcija za slijedeće dvije godine, a sadrži financijske planove prikazane kroz opći i posebni dio i obrazloženje proračuna.

Opći dio proračuna sastoji se od sažetka Računa prihoda i rashoda i Računa financiranja. Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji, te rashoda iskazanih prema funkcijskoj klasifikaciji.

Pri izradi proračuna potrebno je pridržavati se temeljnih proračunskih načela jedinstva i točnosti, proračunske godine, višegodišnjeg planiranja, načela uravnoteženosti, obračunske jedinice, univerzalnosti, specifikacije, dobrog financijskog upravljanja i načela transparentnosti. Proračun mora biti uravnotežen odnosno ukupni rashodi i izdaci moraju biti jednaki ukupnim prihodima i primicima.

Proračunom se iskazuju svi prihodi i primici te rashodi i izdaci koji se planiraju prema organizacijskoj, ekonomskoj, funkcijskoj, programskoj i lokacijskoj klasifikaciji, te izvorima financiranja. U proračunu se rashodi i izdaci vežu uz programe odnosno uz aktivnosti, kapitalne i tekuće projekte prema izvorima iz kojih će se financirati.

Nastavno se daje obrazloženje Općeg dijela proračuna za 2024. godinu i projekcija za 2025. i 2026. godinu, odnosno struktura prihoda i rashoda, te primitaka i izdataka Proračuna.

4 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**3. PRORAČUN OPĆINE DRAGALIĆ ZA 2024. GODINU I PROJEKCIJA**

 **PRORAČUNA ZA 2025. I 2026.**

Proračun Općine Dragalić za 2023. godinu utvrđen je u iznosu od 2.161.880,00 €

Proračun za 2025. godinu projiciran je u iznosu od 765.650,00 €, a za 2026. godinu u iznosu od 765.650,00 €.

U nastavku se daje struktura Proračuna za 2024. godinu i projekcije za 2025. i 2026. godinu, te usporedba sa Proračunom za tekuću 2023. godinu i realizacija za 2022. godinu.



**Tablica 2.** Struktura Proračuna za razdoblje 2024.-2026. godine prema ekonomskoj klasifikaciji, usporedba sa Planom za 2023. godinu, te realizacijom Proračuna za 2022. godinu

5 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**3.1. PRIHODI PRORAČUNA PO EKONOMSKOJ KLASIFIKACIJI**

Prijedlogom Proračuna Općine Dragalić za 2024. godinu ukupni prihodi i primici planirani su u iznosu od 2.161.880,00 eura. Planirani prihodi Općine za 2024. godinu su sljedeći:

|  |  |  |  |  |  |  |
| --- | --- | --- | --- | --- | --- | --- |
|  |  | **Izvršenje 2022.** | **Plan za 2023.** | **Plan za 2024.** | **Projekcija za 2025.** | **Projekcija za 2026.** |
| **6** | **PRIHODI** **POSLOVANJA** | **710.452,44** | **1.397.250,00** | **1.342.332,00** | **765.650,00** | **765.650,00** |
| **61** | **Prihodi** **od** **poreza** | **176.874,97** | **221.500,00** | **257.500,00** | **258.000,00** | **258.000,00** |
| **63** | **Pomoći** **iz** **inozemstva** **(darovnice)** **i** **od** **subjekata** **unutar** **opće** **države** | **386.064,51** | **942.850,00** | **806.582,00** | **331.500,00** | **331.500,00** |
| **64** | **Prihodi** **od** **imovine** | **94.236,03** | **118.100,00** | **120.150,00** | **120.150,00** | **120.150,00** |
| **65** | **Prihodi** **od** **administrativnih** **pristojbi** **i** **po** **posebnim** **propisima** | **53.243,75** | **114.800,00** | **156.100,00** | **56.000,00** | **56.000,00** |
| **68** | **Kazne, upravne mjere i ostali prihodi** | **33,18** | **0,00** | **2.000,00** |  |  |
| **7** | **PRIHODI** **OD** **PRODAJE** **NEFINANCIJSKE** **IMOVINE** | **0,00** | **454.126,45** | **819.548,00** | **0,00** | **0,00** |
| **71** | **Prihodi od prodaje neproizvedene imovine** | **0,00** | **454.126,45** | **819.548,00** | **0,00** | **0,00** |

**Tablica 3.** Prikaz planiranih prihoda i primitaka u razdoblju 2024.-2026. godine na nivou razreda i skupine ekonomske klasifikacije, usporedba sa Proračunom za 2023. godinu, te realizacijom Proračuna za 2022. godinu

**3.1.1. Prihodi poslovanja**

Ukupni prihodi poslovanja u 2024. godini planiraju se u iznosu od 1.342.332,00 eura, a u strukturi ukupnih prihoda čine 62,09%. U strukturi prihoda poslovanja prihodi od poreza imaju udio u visini od 19,18%, pomoći iz inozemstva i od subjekata unutar opće države u visini od 60,09%, prihodi od imovine u visini od 8,95%, prihodi od administrativnih pristojbi i po posebnim propisima 11,63% te prihodi od kazni, upravnih mjera i ostalih prihoda u visini od 0,15%.

**Grafikon 2.** Struktura planiranih prihoda poslovanja za 2024. godinu

6 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**3.1.2. Prihodi od prodaje nefinancijske imovine**

Prihodi od prodaje nefinancijske imovine planirani su u iznosu od 819.548,00 eura, te u strukturi ukupnih prihoda čine 37,91%.

**3.2. RASHODI PRORAČUNA PO EKONOMSKOJ KLASIFIKACIJI**

Ukupno planirani rashodi i izdaci koji se planiraju u Proračunu Općine Dragalić za 2024. godinu iznose 2.161.880,00 eura. Rashodi poslovanja su planirani za 2024. godinu u iznosu od 881.350,00 eura i u ukupnim rashodima sudjeluju s 40,77%, rashodi za nabavu nefinancijske imovine planirani su u iznosu od 1.280.530,00 eura i u ukupnim rashodima sudjeluju s 59,23%.

 U nastavku je dan pregled osnovnih kategorija rashoda iskazanih po ekonomskoj klasifikaciji:

|  |  |  |  |  |  |  |
| --- | --- | --- | --- | --- | --- | --- |
|  |  | **Izvršenje 2022.** | **Plan za 2023.** | **Plan za 2024.** | **Projekcija za 2025.** | **Projekcija za 2026.** |
| **3** | **RASHODI** **POSLOVANJA** | **328.650,18** | **812.434,82** | **881.350,00** | **488.150,00** | **475.150,00** |
| **31** | **Rashodi** **za** **zaposlene** | **63.928,43** | **92.050,00** | **96.000,00** | **96.000,00** | **96.000,00** |
| **32** | **Materijalni** **rashodi** | **130.405,50** | **546.125,00** | **645.305,00** | **259.000,00** | **251.000,00** |
| **34** | **Financijski** **rashodi** | **1.146,02** | **1.330,00** | **1.500,00** | **1.500,00** | **1.500,00** |
| **35** | **Subvencije** | **3.178,31** | **8.000,00** | **8.000,00** | **9.000,00** | **10.000,00** |
| **36** | **Pomoći iz inozemstva (darovnice) i od subjekata unutar opće države** | **65.587,56** | **77.760,00** | **49.600,00** | **44.300,00** | **44.300,00** |
| **37** | **Naknade** **građanima** **i** **kućanstvima** **na** **temelju** **osiguranja** **i** **druge** **naknade** | **24.310,98** | **39.600,00** | **40.300,00** | **39.100,00** | **36.100,00** |
| **38** | **Ostali** **rashodi** | **40.093,38** | **47.569,82** | **40.645,00** | **39.250,00** | **36.250,00** |
| **4** | **RASHODI** **ZA** **NABAVU** **NEFINANCIJSKE** **IMOVINE** | **120.832,03** | **1.639.667,00** | **1.280.530,00** | **277.500,00** | **290.500,00** |
| **41** | **Rashodi za nabavu neproizvedene dugotrajne imovine** | **0,00** | **0,00** | **0,00** | **0,00** | **0,00** |
| **42** | **Rashodi** **za** **nabavu** **proizvedene** **dugotrajne** **imovine** | **120.690,99** | **1.639.667,00** | **1.123.530,00** | **197.500,00** | **131.500,00** |
| **45** | **Rashodi** **za** **dodatna** **ulaganja** **na** **nefinancijskoj** **imovini** | **141,04** | **0,00** | **157.000,00** | **80.000,00** | **159.000,00** |

**Tablica 4.** Prikaz planiranih rashoda i izdataka u razdoblju 2024.-2026. godine na nivou razreda i skupine ekonomske klasifikacije, usporedba sa Proračunom za 2023. godinu, te realizacijom Proračuna za 2022. godinu

**3.2.1. Rashodi poslovanja**

U strukturi rashoda poslovanja, rashodi za zaposlene imaju udio u ukupnim rashodima poslovanja u visini od 10,89%, odnosno u ukupnim rashodima u visini od 4,44%. Materijalni rashodi su planirani u iznosu od 645.305,00 eura i čine 73,22% planiranih rashoda poslovanja za 2024. godinu. Pomoći iz inozemstva i subjekata unutar opće države su planirani u iznosu od 49.600,00 eura i čine 5,63% planiranih rashoda poslovanja. Naknade građanima i kućanstvima na temelju osiguranja i druge naknade su planirane u iznosu od 40.300,00 eura i imaju udio u rashodima poslovanja u visini od 4,57%. Financijski rashodi planirani u 2024. godini iznose 1.500,00 eura, odnosno 0,17%. Subvencije su planirane u iznosu od 8.000,00 eura i čine 0,91% ukupnih prihoda poslovanja. Ostali rashodi čine 4,61% ukupnih rashoda poslovanja.

7 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**Grafikon 3.** Struktura planiranih rashoda poslovanja za 2024. godinu

**3.2.2. Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 1.280.530,00 eura i čine 59,23% ukupnih planiranih rashoda. Rashodi za nabavu neproizvedene dugotrajne imovine iznose 1.123.530,00 eura i čine 87,74% rashoda za nabavu nefinancijske imovine te 51,97% ukupnih planiranih rashoda za 2024. godinu. Rashodi za dodatna ulaganja na nefinancijskoj imovini iznose 157.000,00 eura i čine 12,26% ukupnih planiranih rashoda za nabavu nefinancijske imovine.

**Grafikon 4.** Struktura planiranih rashoda za nabavu nefinancijske imovine

8 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**3.3. RASHODI PO IZVORIMA FINANCIRANJA**

Pozicije prihoda i primitaka kao i rashoda i izdataka Proračuna Općine Dragalić za 2024. godinu planirane su po izvorima financiranja, prema Pravilniku o proračunskim klasifikacijama („Narodne novine“ br. 26/2010, 120/13 i 1/20). Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Izvori financiranja planirani u Proračunu Općine Dragalić za 2024. godinu jesu:

- opći prihodi i primici

- vlastiti prihodi

- prihodi za posebne namjene

- tekuće pomoći

 **Opći prihodi i primici** uključuju prihode po posebnim propisima za koje nije definirana namjena korištenja, a to su: prihodi od poreza, prihodi od imovine, prihodi od administrativnih (upravnih) pristojbi, prihodi od kazni te primici od financijske imovine za koje nije definirana namjena korištenja. U 2024. godini planirani su opći prihodi i primici u iznosu od 259.500,00 €

**Vlastiti prihodi** su prihodi koje proračunski korisnik ostvari obavljanjem poslova na tržištu i u tržišnim uvjetima, a koje poslove mogu obavljati i drugi pravni subjekti izvan općeg proračuna (iznajmljivanje prostora, prihod od prodaje nefinancijske imovine, administrativne pristojbe, kazne), a njihov plan za 2024. godinu iznosi 857.098,00 €.

 **Prihodi za posebne namjene** uključuju prihode čija se namjena i korištenje utvrđuje posebnim zakonima i propisima a to su: komunalna naknada, komunalni doprinos, spomenička renta, doprinos za šume, naknada za koncesije, vodni doprinos, prihodi od zakupa poljoprivrednog zemljišta u vlasništvu države i naknada za zadržavanje nezakonito izgrađenih zgrada u prostoru, te prihodi za posebne namjene proračunskih korisnika. U 2024. godini planirani su u iznosu 241.700,00 €.

 **Pomoći** uključuju prihode koji se ostvaruju od inozemnih vlada, međunarodnih organizacija, drugih proračuna, ostalih subjekata unutar općeg proračuna i izvanproračunskih korisnika, a za 2024. godinu planirani su u iznosu od 803.582,00 €.

9 Proračun Općine Dragalić za 2024. godinu i projekcije proračuna za 2025. i 2026. – Obrazloženje

|  |  |
| --- | --- |
| **VRSTE IZVORA FINANCIRANJA** | **2024.** |
| **IZVOR 1. OPĆI PRIHODI I PRIMICI** | **259.500,00** |
| **IZVOR 3. VLASTITI PRIHODI** | **857.098,00** |
|  | Izvor 3.1. Iznajmljivanje opreme, služnost | 32.100,00 |
|  | Izvor 3.2. Zakup polj.zemlj.-prijenos iz prethodnih godina | 253.000,00 |
|  | Izvor 3.3. Prihodi od prodaje nefinancijske imovine  | 570.598,00 |
|  | Izvor 3.4. Administrativne pristojbe | 400,00 |
|  | Izvor 3.5. Ostali prihodi - kazne | 1.000,00 |
| **IZVOR 4. PRIHODI ZA POSEBNE NAMJENE** | **241.700,00** |
|  | Izvor 4.1. Šumski doprinos | 140.000,00 |
|  | Izvor 4.2. Komunalni doprinos | 400,00 |
|  | Izvor 4.3. Prihod od legalizacije | 500,00 |
|  | Izvor 4.4. Komunalna naknada | 14.600,00 |
|  | Izvor 4.5. Zakup od poljoprivrednog zemljišta | 80.850,00 |
|  | Izvor 4.6. Prihod od prodaje kuća i stanova na PPDS | 0,00 |
|  | Izvor 4.7. Prihod od koncesije polj. zemljišta | 5.000,00 |
|  | Izvor 4.8. Naknada od prenamjene poljop. zemljišta | 150,00 |
|  | Izvor 4.9. Vodni doprinos (8%) | 200,00 |
| **IZVOR 5. TEKUĆE POMOĆI** | **803.582,00** |
|  | Izvor 5.1. HZZ | 8.500,00 |
|  | Izvor 5.2. Državni proračun – kapitalne pomoći | 456.800,00 |
|  | Izvor 5.3. Županijski proračun | 0,00 |
|  | Izvor 5.4. Ministarstvo financija - fiskalno izravnanje | 320.282,00 |
|  | Izvor 5.6. Državni proračun – SDUDM | 0,00 |
|  | Izvor 5.7. Pomoći iz gradskih proračuna | 4.900,00 |
|  | Izvor 5.8. Pomoći iz općinskih proračuna | 13.100,00 |
| **IZVOR 6. DONACIJE** | **0,00** |
| **IZVOR 7. PRIHODI OD PRODAJE ILI ZAMJENE FINANCIJSKE IMOVINE** |  |
| **IZVOR 8. NAMJENSKI PRIMICI (Povrat depozita, zaduživanje...)** |  |
| **IZVOR 9. VLASTITA SREDSTVA** |  |
|  | Izvor 9.1. Prijenos sredstava iz prethodnih godina |  |
| UKUPNO: | 2.161.880,00 |

**Tablica 5.** Prikaz vrsta izvora financiranja i njihovih planiranih iznosa za 2024. Godinu

10 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**3.4. RASHODI PO FUNKCIJSKOJ KLASIFIKACIJI**

 Funkcijska klasifikacija je prikaz rashoda proračuna te proračunskih i izvanproračunskih korisnika razvrstanih prema njihovoj namjeni.



**Tablica 6.** Prikaz planiranih rashoda u 2024. godini po funkcijskoj klasifikaciji

11 Proračun Općine Dragalić za 2024. godinu i projekcije proračuna za 2025. i 2026. – Obrazloženje

 **3.5. RASHODI PO PROGRAMSKOJ KLASIFIKACIJI**

### 3.5.1. Program – P1001 Donošenje akata i mjera iz djelokruga predstavničkog tijela

### 3.5.2. Program – P1002 Program političkih stranaka

Programi obuhvaćaju aktivnosti koje omogućuju obavljanje poslova Općinskog vijeća i rada političkih stranaka koje participiraju u sastavu Općinskog Vijeća.

Cilj programa je osiguranje organizacijskih, tehničkih i drugih uvjeta za održavanje redovnih sjednica Općinskog vijeća, proslavu Dana općine, za rad udruga i grupa, provedbu izbora za predstavnička tijela i načelnika te izradu programa razvoja općine za naredno razdoblje.

Članovima Općinskog vijeća isplaćuje se naknada za rad sukladno Odluci o visini naknade.

Sredstva za financiranje političkih stranaka zastupljenih u Općinskom vijeću osiguravaju se u Proračunu sukladno Zakonu o financiranju političkih aktivnosti i izborne promidžbe i Odluci o raspoređivanju sredstava za rad političkih stranaka u Općinskom vijeću.

Aktivnost obilježavanje Dana općine obuhvaća organiziranje svečane sjednice i domjenka u povodu Dana Općine, dodjelu nagrada i priznanja zaslužnim pojedincima i pravnim osobama.

Cilj programa je unapređivanje, očuvanje i zaštita položaja nacionalne manjine te ostvarivanje razumijevanja, uvažavanja i tolerancije kao i očuvanje etničke raznolikosti i multikulturalnost kroz djelovanje Vijeća srpske nacionalne manjine.

Pokazatelji uspješnosti su pravodobnost usklađivanja općih akata sa zakonom, redovno održavanje sjednica Općinskog vijeća, broj održanih radionica o izradi poslovnih planova, uspješno provedeni izbori, te konstantan i uspješan rada Vijeća srpske nacionalne manjine. Vijeće srpske nacionalne manjine obavlja poslove propisane Ustavnim zakonom o pravima nacionalnih manjina („Narodne novine“ br. 155/02, 47/10, 80/10 i 93/11). Ustavni zakonom utvrđena je obveza financiranja rada vijeća nacionalnih manjina od strane jedinica samouprave.

Za izvršenje programa u razdoblju od 2024. do 2026. godine planirana su sljedeća sredstva:

|  |  |  |  |
| --- | --- | --- | --- |
| **Aktivnost/projekt** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Sjednice Općinskog vijeća | 5.400.00 | 12.500,00 | 12.500,00 |
| Financiranje političkih stranaka | 1.748,00 | 1.748,00 | 1.748,00 |
| Rad Vijeća nacionalnih manjina | 500,00 | 600,00 | 600,00 |

**Tablica 7**. Planirane aktivnosti i iznosi u Programu donošenje akata i mjera iz djelokruga predstavnih tijela i mjesne samouprave te Programa političkih stranaka

1. Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.3. Program – P1003 Javna uprava i administracija

Općinski načelnik zastupa općinu i nositelj je izvršne vlasti odnosno izvršava ili osigurava izvršavanje općih akata Općinskog vijeća, usmjerava djelovanje upravnih tijela Općine u obavljanju poslova iz njihovoga samoupravnog djelokruga, te nadzire njihov rad, upravlja nekretninama i pokretninama u vlasništvu općine kao i njezinim prihodima i rashodima u skladu sa Zakonom i Statutom, odlučuje o stjecanju i otuđivanju nekretnina i pokretnina općine u skladu sa Zakonom i Statutom, te obavlja i druge poslove utvrđene Zakonom i Statutom.

Cilj programa je osiguranje uvjeta za redovan rad Jedinstvenog upravnog odjela, te općinskog načelnika i njegovih zamjenika, te budućih namještenika i službenika.

Pokazatelji uspješnosti su pravodobna priprema prijedloga općih akata, programa, planova i projekata te provedba odluka Općinskog vijeća.

AKTIVNOSTI:

* A100301 Administrativno, tehničko i stručno osoblje
* A100302 Tekuća pričuva proračuna
* A100303 Održavanje zgrada za redovno korištenje
* A103304 Sufinanciranje komunalnog redara
* A103305 Lokalna akcijska grupa (LAG),

se odnose na osobne dohotke općinskog načelnika, zamjenika, planiranih budućih namještenika i službenika, troškove službenog putovanja, goriva, telefona, promidžbe i proračunske zalihe. Pokazatelji uspješnosti su pravodobna priprema općih akata i provedba odluka Općinskog vijeća.

Na LAG Zapadna Slavonija, čija je Općina Dragalić članica, osnovan je sa zadatkom da izradi lokalnu razvojnu strategiju, usmjerava i prati provedbu iste, informira lokalno stanovništvo o postojećim mogućnostima i prijavama za projekte u skladu s lokalnom strategijom razvoja, dogovora usavršavanje i radionice za lokalno stanovništvo (npr. O pripremi pojedinačnih poslovnih planova, prijedloga projekata, vođenja računovodstva) i provodi natječaje za financiranje projekata.

Također odnose se i na sukladno potpisanom Sporazumu i na udjel u financiranju zajedničke službe komunalnog redarstva, na raspolaganje po potrebi i u skladu sa Odlukom o izvršavanju Proračuna, sa tekućom pričuvom, te također osiguravanjem uvjeta i sredstava za održavanje funkcionalnih zgrada za korištenje.

Sredstva planirana u razdoblju 2024.-2026. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| **Aktivnost** | **Proračun za 2024.** | **Projekcija Proračuna za 2025.** | **Projekcija Proračuna za****2026.** |
| Administrativno, tehničko i stručno osoblje | 174.000,00 | 162.500,00 | 162.500,00 |
| Tekuća pričuva proračuna | 2.075,00 | 6.352,00 | 3.352,00 |
| Održavanje zgrada za redovno korištenje | 3.500,00 | 3.000,00 | 3.000,00 |
| Sufinanciranje komunalnog redara | 4.800,00 | 4.800,00 | 4.800,00 |
| Lokalna akcijska grupa (LAG) | 2.655,00 | 0,00 | 0,00 |

**Tablica 8**. Planirane aktivnosti i iznosi u Programu Javna uprava i administracija

13 Proračun Općine Dragalić za 2024. godinu i projekcije proračuna za 2025. i 2026. – Obrazloženje

Također unutar Programa P1003, nalaze se jedan tekući i tri kapitalna projekta, i to:

* TEKUĆI PROJEKT – T100301 Javni radovi

se odnosi na provođenje „Mjere HZZ-a Javnih radova“ koje provodimo svake godine s ciljem unaprjeđenja kvalitete života na području cijele Općine. Svake godine zapošljavamo određeni broj slabije zapošljivih osoba, koje iz bilo kog razloga teže pronalaze zaposlenje. Sredstva planirana u razdoblju 2024.-2026. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| **Tekući projekt** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Javni radovi | 20.200,00 | 17.700,00 | 17.700,00 |

**Tablica 9.** Planirani iznos za tekući projekt Javni radovi za 2024. godinu i projekcije za 2025. i 2026. godinu

* KAPITALNI PROJEKT – K100301 Uredski namještaj i informatizacija uprave
* KAPITALNI PROJEKT – K100302 Sanacija ratom razrušenih domova
* KAPITALNI PROJEKT – K100303 Dodatna ulaganja Društveni dom Dragalić,

se odnosi na nabavu postrojenja i opreme, odnosno PC, pisača, ekrana , za potrebe instaliranja radnih jedinica za planirane uposlene u JUO Općine, te na nabavu kancelarijskog namještaja za iste, također obzirom na ratno naslijeđe potreba za konstantnim obnavljanjem još uvijek devastiranih društvenih prostora, kao i za održavanjem obnovljenih i novoizgrađenih. Sredstva planirana u razdoblju 2024.-2026. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| **Kapitalni projekt** | **Proračun za****2023.** | **Projekcija****Proračuna za****2024.** | **Projekcija****Proračuna za****2025.** |
| Uredski namještaj i informatizacija uprave | 3.000,00 | 80.000,00 | 2.000,00 |
| Sanacija ratom razrušenih domova | 190.000,00 | 50.000,00 | 159.000,00 |
| Dodatna ulaganja Društveni dom Dragalić | 10.000,00 | 5.000,00 | 5.000,00 |

**Tablica 10.** Planirani iznos za kapitalne projekte Uredski namještaj i informatizacija uprave, Sanacija ratom razrušenih domova i Dodatna ulaganja Društveni dom Dragalić za 2024. godinu i projekcije za 2025. i 2026. godinu

14 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.4. Program – P1004 Održavanje komunalne infrastrukture

Program održavanja komunalne infrastrukture se odnosi na rashode za usluge i rashode za materijal i energiju. Program je podijeljen u šest aktivnosti i jedan tekući projekt i ukupno je planiran sa 137.000,00 eura u 2024.godini.

Cilj Programa je održavanje komunalne infrastrukture u stanju funkcionalne sposobnosti.

Pokazatelji uspješnosti programa su uređene javne zelene površine i groblja, sanirana oštećenja na nerazvrstanim cestama u naseljima općine, prohodne ceste u zimskom razdoblju, osvijetljene nerazvrstane ceste, izrađeni geodetski elaborati izvedenog stanja komunalne infrastrukture radi upisa komunalne infrastrukture u zemljišne knjige i evidentiranja u katastru kao javnog dobra u općoj uporabi u neotuđivom vlasništvu Općine, broj deratiziranih kućanstava, broj larvicidnih tretmana i broj intervencija vezanih uz napuštene životinje (najčešće pse).

* AKTIVNOST – A100401 Održavanje javnih površina
* AKTIVNOST – A100402 Održavanje čistoće javnih površina
* AKTIVNOST – A100403 Održavanje građevina, uređaja i predmeta javne namjene
* AKTIVNOST – A100404 Održavanje nerazvrstanih cesta
* AKTIVNOST – A100405 Održavanje javne rasvjete
* AKTIVNOST – A100406 Održavanje groblja
* AKTIVNOST – A100407 Provođenje mjera dezinfekcije, dezinsekcije i deratizacije
* AKTIVNOST – A100408 Sakupljanje napuštenih i izgubljenih životinja i njihovo zbrinjavanje
* AKTIVNOST – A100409 Održavanje građevina javne odvodnje oborinskih voda

se odnosi na košnju parkova, dječjih igrališta, sportskih prostora i sl., materijal i dijelove za održavanje opreme u parkovima i dječjim igralištima, nabavku sadnica drveća, ukrasnog grmlja i cvijeća, za nasipavanje staza u parkovima i dječjim igralištima, čišćenje snijega s nerazvrstanih cesta i pješačkih staza, materijala za hitne popravke udarnih rupa i nasipanje. Održavanje nadstrešnica i javnih zdenaca, zamjena rasvjetnih tijela vanjske javne rasvjete, trošak električne energije za osvjetljavanje javnih površina i prometnica, popravke javne rasvjete, održavanje klupa na javnim površinama, materijal za održavanje mrtvačnica i ograda na grobljima, troškove odvoza smeća, odvodnje i vode. Održavanje javne odvodnje oborinskih voda, zbrinjavanja pasa lutalica. Sredstva planirana u razdoblju 2024.-2026. godine, potrebna za izvršenje navedenih aktivnosti unutar programa su:

|  |  |  |  |
| --- | --- | --- | --- |
| **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Održavanje javnih površina | 33.500,00 | 31.5000,00 | 31.500,00 |
| Održavanje čistoće javnih površina | 1.000,00 | 1.000,00 | 1.000,00 |
| Održavanje građevina, uređaja i predmeta javne namjene | 500,00 | 500,00 | 500,00 |
| Održavanje nerazvrstanih cesta | 30.000,00 | 3.000,00 | 3.000,00 |
| Održavanje javne rasvjete | 12.000,00 | 10.000,00 | 10.000,00 |
| Održavanje groblja | 40.000,00 | 5.000,00 | 5.000,00 |
| Provođenje mjera dezinfekcije, dezinsekcije i deratizacije | 13.000,00 | 8.000,00 | 8.000,00 |
| Sakupljanje napuštenih i izgubljenih životinja i njihovo zbrinjavanje | 3.000,00 | 2.500,00 | 1.500,00 |
| Održavanje građevina javne odvodnje oborinskih voda | 4.000,00 | 3.000,00 | 3.000,00 |

**Tablica 11.** Planirani rashodi u aktivnostima unutar Programa održavanja komunalne infrastrukture za 2024. godinu i projekcije za 2025. i 2026. godinu

15 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.5. Program – P1005 Građenje objekata komunalne infrastrukture

Program građenja objekata komunalne infrastrukture se odnosi na rashode za građenje objekata, nabavu nematerijalne proizvedene imovine (projekte), nabavku postrojenja i opreme. Program je podijeljen na tri kapitalna projekta i ukupno je planiran sa 641.750,00 eura u Planu za 2024. godinu.

 Cilj programa je povećanje komunalnog standarda i sigurnosti odvijanja prometa.

 Pokazatelji uspješnost su dužina rekonstruiranih/izgrađenih nerazvrstanih cesta i javnih površina.

* KAPITALNI PROJEKT – K100501 Izgradnja cesta i javnih površina
* KAPITALNI PROJEKT – K100502 Izgradnja i adaptacija mrtvačnica
* KAPITALNI PROJEKT – K100504 Izgradnja javne površine (Trg)

|  |  |  |  |
| --- | --- | --- | --- |
| **Kapitalni projekt** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Izgradnja cesta i javnih površina | 90.000,00 | 100.000,00 | 100.000,00 |
| Izgradnja i adaptacija mrtvačnica | 3.500,00 | 1.000,00 | 1.000,00 |
| Izgradnja javne površine (Trg) | 548.250,00 | 50.000,00 | 0,00 |

**Tablica 12.** Planirani rashodi u projektima unutar Programa građenja komunalne infrastrukture za 2024. godinu i projekcije za 2025. i 2026. godinu

Planira se građenje pješačke staze u naselju Poljane, izgradnja javne rasvjete u dijelu naselja Poljane, rekonstrukcija ceste u naselju Mašiću kč. br. 308 – dužine cca 160 m i kč. br. 232 – dužine cca 200 m, rekonstrukcija ceste u naselju Medari kč. br. 356 – dužine cca 350 m, rekonstrukcija pješačke staze u naseljima Mašić i Medari te rekonstrukcija nerazvrstane ceste prema groblju u Dragaliću. U planu je rekonstrukcija Trga u općinskom središtu, u naselju Dragalić, uz dio ulice Stjepana Radića, s ciljem konačnog urbanističkog rješenja izgleda samog Trga i pripadajućeg prostora uz zgrade javne namjene, (Osnovne škole, zgrade općinske uprave, društvenog doma, mjesne crkve, vatrogasnog doma, poštanskog ureda, zgrade dječjeg vrtića i budućih zgrada školsko sportske dvorane i ambulante obiteljske medicine i stomatološke ordinacije), kako bi sam centralni Trg sa svim navedenim sadržajima dobio suvremen izgled i funkcionalnost s novim parkirnim mjestima i proširenim kolnikom uz formiranje zelenih površina na zacjevljenim i prekrivenim kanalima oborinskih voda. U naselju Gorice je planiran završetak izgradnje odra u mrtvačnici te izgradnja sjenice kod bunara na pašnjaku „IVA“. Planirana je nabava kolica za mrtvačnicu u naselju Mašić.

16 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.6. Program – P1006 Razvoj sustava vodoopskrbe i odvodnje

Program razvoja sustava vodoopskrbe i odvodnje se odnosi na nastavak izgradnje sustava kanalizacije naselja Mašić i Medari, za koje su poduzete aktivnosti u suradnji sa javnim isporučiteljem vodnih usluga „Vodovodom Zapadna Slavonija“ d.o.o.. Također je planiran završetak izgradnje vodoopskrbe naselja Mašić i Medari, i početak priključaka domaćinstava na javnu vodoopskrbnu mrežu s pitkom vodom. Ovaj program sačinjavaju dva kapitalna projekta ukupne planirane vrijednosti u 2024.godini u iznosu 229.500,00 eura.

Program obuhvaća aktivnosti i projekte vezane za javnu odvodnju i vodoopskrbu.

Cilj programa je vodoopskrba kućanstava i smanjenje onečišćenja voda.

Pokazatelji uspješnosti su broj korisnika vodoopskrbnog sustava i javne odvodnje.

* KAPITALNI PROJEKT – K100601 Izgradnja kanalizacije
* KAPITALNI PROJEKT – K100602 Izgradnja vodovoda

|  |  |  |  |
| --- | --- | --- | --- |
| **Kapitalni projekt** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Izgradnja kanalizacije | 265.000,00 | 0,00 | 0,00 |
| Izgradnja vodovoda | 45.763,00 | 0,00 | 0,00 |

**Tablica 13.** Planirani rashodi u projektima unutar Programa razvoja sustava vodoopskrbe i odvodnje

**3.5.7. Program – P1007 Zaštita okoliša**

Program zaštite okoliša se odnosi na nabavu komunalne opreme, odnosno nabavu aparata za sakupljanje ALU, PET i staklene ambalaže te mini linije za sortiranje korisnih sirovina, procijenjene vrijednosti 88.665,00 EUR bez PDV-a, ukupno 110.831,25 EUR, koje će Općina dati na korištenje društvu Odlagalište d.o.o, što će se urediti posebnim pravnim poslom. Preostali iznos je osiguran radi podmirenja troškova poticajne naknade za smanjenje količine miješanog komunalnog otpada.

Cilj programa je nabavka komunalne opreme.

Pokazatelj uspješnosti je broj komada nabavljene opreme.

* TEKUĆI PROJEKT – T100701 Nabavka komunalne opreme i uređaja

|  |  |  |  |
| --- | --- | --- | --- |
| **Tekući projekt** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Nabavka komunalne opreme i uređaja | 114.500,00 | 0,00 | 0,00 |

**Tablica 14.** Planirani rashodi u tekućem projektu unutar Programa zaštite okoliša

17 Proračun Općine Dragalić za 2024. godinu i projekcije proračuna za 2025. i 2026. – Obrazloženje

###

### 3.5.8. Program – P1009 Razvoj poljoprivrede

Program razvoja poljoprivrede se odnosi na radove na sanaciji poljskih putova nasipanjem, uređenjem prijelaza preko kanalske mreže, održavanje kanala uz poljske puteve, odmuljivanje i čišćenje zapuštene i zarasle kanalske mreže i aktivnosti na provođenju Zakona o poljoprivrednom zemljištu, provođenju poticajnih mjera u cilju unaprjeđenja poljoprivrede na području Općine, provođenjem edukacija, osposobljavanja, sufinanciranjem analize poljoprivrednog tla s konačnim ciljem veće proizvodnje i što boljeg i kvalitetnijeg održavanja rudina. Program je planiran kroz četiri aktivnosti, a planirana sredstva u 2024. godini su u ukupnom iznosu od 339.000,00 eura.

Cilj programa je stvoriti pretpostavke za brži i kvalitetniji razvoj obiteljskih poljoprivrednih gospodarstava.

Pokazatelji uspješnosti su povećanje poljoprivrednih površina po obiteljskom poljoprivrednom gospodarstvu, dužina saniranih poljskih putova, dužina očišćenih kanala, broj održanih radionica i edukacija za OPG, broj izvršenih analiza tla.

* AKTIVNOST – A100901 Održavanje poljskih putova
* AKTIVNOST – A100902 Poticajne mjere za unaprjeđenje poljoprivrede
* AKTIVNOST – A100903 Čišćenje osnovne kanalske mreže
* AKTIVNOST – A100904 Podmirenje dijela troškova u vezi s provedbom Zakona o

 poljoprivrednom zemljištu

|  |  |  |  |
| --- | --- | --- | --- |
|  **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Održavanje poljskih putova | 300.000,00 | 80.000,00 | 80.000,00 |
| Poticajne mjere za unaprjeđenje poljoprivrede | 4.000,00 | 5.000,00 | 6.000,00 |
| Čišćenje osnovne kanalske mreže | 25.000,00 | 5.000,00 | 5.000,00 |
| Podmirenje dijela troškova u vezi s provedbom Zakona o poljoprivrednom zemljištu  | 10.000,00 | 0,00 |  0,00 |

**Tablica 15.** Planirani rashodi u aktivnostima unutar Programa razvoja poljoprivrede

18 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.9. Program – P1010 Program predškolskog odgoja

Program predškolskog odgoja odnosi se na sufinanciranje provođenja programa predškole, na način da općina pokriva dio troškova stručnog osoblja. Od ove proračunske godine, sredstva s ciljem organiziranja boravka djece u vrtiću su planirala u manjem iznosu u odnosu na prethodne godine, iz razloga što će Ministarstvo znanosti i obrazovanja financirati dio troškova boravka djece sukladno Odluci o dodjeli sredstava za fiskalnu održivost dječjih vrtića za pedagošku godinu 2023./2024., kao i sredstva za dovršetak dogradnje dječjeg vrtića u Dragaliću, odnosno izvođenje radova po uvjetima iz Rješenja o početku obavljanja djelatnosti od strane nadležnog Povjerenstva. Vrtić je izgrađen sredstvima Europskog poljoprivrednog fonda za ruralni razvoj kroz Program ruralnog razvoja RH, a u provedbi APPRR-a, kroz Mjeru 7 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. – 2020. Natječajem za provedbu Podmjere 7.4. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« – provedba tipa operacije 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«, u sektoru dječji vrtići. Ovaj Program planiran je u Proračunu za 2024.godinu kroz dvije aktivnosti i jedan kapitalni projekt, dok je planirani iznos na ovim pozicijama ukupno 58.300,00 eura.

 Cilj Programa je osigurati bolju dostupnost predškolskog odgoja.

 Pokazatelj uspješnosti programa je broj djece koja pohađaju predškolu te broj djece koja borave u dječjem vrtiću.

* AKTIVNOST – A101001 Grad Nova Gradiška – program predškolskog obrazovanja - predškola
* AKTIVNOST – A101002 Boravak djece u vrtiću
* KAPITALNI PROJEKT – K101001 Izgradnja „Dječjeg vrtića Žabica“ Dragalić

|  |  |  |  |
| --- | --- | --- | --- |
| **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Program predškolskog obrazovanja | 4.000,00 | 3.000,00 | 3.000,00 |
| Boravak djece u vrtiću | 47.300,00 | 44.000,00 | 44.000,00 |
| **Kapitalni projekt** |
| Izgradnja dječjeg vrtića | 7.000,00 | 0,00 | 0,00 |

**Tablica 16**. Planirani rashodi u aktivnostima i kapitalnom projektu unutar Programa predškolskog odgoja

19 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.10. Program – P1011 Program osnovnoškolskog i srednjoškolskog obrazovanja

Program osnovnoškolskog i srednjoškolskog obrazovanja se odnosi na tri planirane aktivnosti i jedan kapitalni projekt. Pomoć unutar općeg Proračuna Osnovnoj školi Dragalić za sufinanciranje redovitih aktivnosti, sufinanciranje nabave obrazovnog materijala za učenike osnovne škole, te sufinanciranje prijevoza učenika srednjih škola. Kapitalni projekt odnosi se na izgradnju školsko sportske dvorane uz osnovnu školu Dragalić. Ukupna sredstva za provedbu ovog Programa planirana za 2024.godinu iznose 29.000,00 eura.

Cilj programa je pomoći roditeljima učenika osnovnih i srednjih škola u školovanju djece financiranjem nabave dodatnih nastavnih sredstava, odnosno troškova prijevoza učenika srednjih škola.

Pokazatelji uspješnosti: nabavljena dodatna nastavna sredstva za učenike osnovne škole, sufinanciran prijevoz učenika srednjih škola.

* AKTIVNOST – A101101 Obrazovni programi osnovnih škola
* AKTIVNOST – A101102 Sufinanciranje prijevoza učenika srednjih škola
* AKTIVNOST – A101103 Sufinanciranje nabavke obrazovnog materijala učenicima OŠ Dragalić
* KAPITALNI PROJEKT – K101101 Izgradnja školsko-sportske dvorane Dragalić

|  |  |  |  |
| --- | --- | --- | --- |
| **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Obrazovni programi osnovnih škola | 3.500,00 |  3.500,00 |  3.500,00 |
| Sufinanciranje prijevoza učenika srednjih škola | 4.000,00 | 4.500,00 | 4.500,00 |
| Sufinanciranje nabavke obrazovnog materijala učenicima OŠ | 6.500,00 | 6.500,00 | 6.500,00 |
|  **Kapitalni projekt** |
| Izgradnja školsko-sportske dvorane Dragalić | 15.000,00 | 0,00 | 0,00 |

**Tablica 17.** Planirani rashodi u aktivnostima i kapitalnom projektu unutar Programa osnovnoškolskog i srednjoškolskog obrazovanja

### 3.5.11. Program – P1012 Program visokog obrazovanja

Program visokog obrazovanja se sastoji od jedne aktivnosti i ona se odnosi na isplatu stipendija redovnim studentima. Stipendije se isplaćuju temeljem Odluke Općinskog Vijeća, odnosno provedenog javnog natječaja. Za 2024.g. planirana su sredstva u ukupnom iznosu od 7.000,00 eura.

 Cilj programa je novčanim podupiranjem studenata s područja Općine Dragalić putem studentskih stipendija, stvoriti bolje uvjete za njihovo studiranje.

 Pokazatelj uspješnosti: isplata stipendija u iznosu od 70,00 eura mjesečno.

|  |  |  |  |
| --- | --- | --- | --- |
| **Aktivnosti** | **Proračun za 2024.** | **Projekcija Proračuna za 2025.** | **Projekcija Proračuna za** **2026.** |
| Stipendiranje studenata | 7.000,00 | 6.000,00 | 6.000,00 |

**Tablica 18.** Planirani rashodi u aktivnosti unutar Programa visokog obrazovanja

20 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.12. Program – P1013 Program razvoja civilnog društva

Program razvoja civilnog društva se odnosi na tekuće i kapitalne donacije, a provodi se planirano kroz četiri aktivnosti i jedan kapitalni projekt. Program obuhvaća aktivnosti kojom se osiguravaju sredstva za financiranje programa i projekata udruga. Jedinstveni upravni odjel će po donošenju Proračuna za 2024. objaviti Javni natječaj za financiranje programa i projekata udruga koji će se odnositi na promicanje vrijednosti Domovinskog rata, obilježavanje obljetnica i datuma iz Domovinskog rata, komemoracijske aktivnosti, sportskih aktivnosti, očuvanja kulture i podizanja zajednice.

Cilj programa je osigurati uvjete za pravodobno izvješćivanje javnosti o aktivnostima općinskih tijela i osiguranje uvjeta za rekreativno bavljenje sportom i kulturnim aktivnostima.

Pokazatelj uspješnosti je broj objavljenih informacija, opremljeni i uređeni sportski tereni, organizirane kulturne manifestacije.

* AKTIVNOST – A101301 Djelatnost udruga u kulturi
* AKTIVNOST – A101302 Građanske udruge i udruge proizašle iz Domovinskog rata
* AKTIVNOST – A101305 Javno informiranje građana
* KAPITALNI PROJEKT – K101302 Adaptacija crkava

|  |  |  |  |
| --- | --- | --- | --- |
|  **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Djelatnost udruga u kulturi | 8.000,00 | 8.000,00 | 8.000,00 |
| Građanske udruge i udruge proizašle iz Domovinskog rata | 5.000,00 | 5.000,00 | 5.000,00 |
| Javno informiranje građana | 5.000,00 | 5.500,00 | 5.500,00 |
|  **Kapitalni projekt** |
| Adaptacija crkava | 6.000,00 | 0,00 | 0,00 |

**Tablica 19.** Planirani rashodi u aktivnostima i kapitalnom projektu unutar Programa razvoja civilnog društva

21 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.13. Program – P1014 Program razvoja sporta

 Razvoj sporta popraćen je u Proračunu Općine Dragalić sa jednom aktivnosti. Aktivnost se očituje u planiranim sredstvima tekućih donacija za sport. Sredstva se dodjeljuju temeljem javnog natječaja na koji se kandidiraju udruge koje dostavljaju svoje Programe kojima planski žele opravdati povjerenje članova Povjerenstva za donošenje odluke o dodjeli sredstava. Za ovaj program u 2024. godini ukupno je planirano 4.800,00 eura.

Cilj aktivnosti je omogućiti udrugama da okupe što više mladih, pa i starijih rekreativaca kroz svoje aktivnosti i na taj način doprinesu općem zdravlju populacije i popunjavanju aktivnosti unutar društvenog života zajednice.

Pokazatelj uspješnosti je broj djece i mladih uključenih u sportsku udrugu, broj odigranih utakmica.

* AKTIVNOST – A101401 Javne potrebe u sportu

|  |  |  |  |
| --- | --- | --- | --- |
| **Aktivnosti** | **Proračun za****2024.** | **Projekcija****Proračuna za****2025.** | **Projekcija****Proračuna za****2026.** |
| Javne potrebe u sportu | 4.800,00 | 4.800,00 | 4.800,00 |

**Tablica 20.** Planirani rashodi u aktivnosti unutar Programa razvoja sporta

### 3.5.14. Program – P1015 Program organiziranja i provođenja zaštite i spašavanja

Program obuhvaća aktivnosti u području zaštite od požara i zaštite i spašavanja. Osnovna djelatnost DVD-a Dragalić obuhvaća financiranje redovne djelatnosti DVD-a Dragalić i nabavu nedostajuće opreme. Razvoj civilne zaštite obuhvaća sredstva potrebna za opremanje i osposobljavanje pripadnika civilne zaštite civilne zaštite te za izradu i ažuriranje dokumenata zaštite i spašavanja. Sufinanciranje Hrvatske gorske službe spašavanja podrazumijeva osiguranje sredstava za redovan rad Hrvatske gorske službe spašavanja.

Cilj programa je osigurati redovito funkcioniranje i unapređenje sustava zaštite od požara i sustava civilne zaštite.

 Pokazatelji uspješnosti su broj uspješno izvedenih vježbi i intervencija.

Ovaj Program sastoji se od dvije aktivnosti i tri kapitalna projekta i to:

* AKTIVNOST – A101501 Dobrovoljno vatrogasno društvo
* AKTIVNOST – A101502 Civilna zaštita
* KAPITALNI PROJEKT – K101501 Oprema za DVD
* KAPITALNI PROJEKT – K101502 Izgradnja vatrogasnog doma
* KAPITALNI PROJEKT – K101503 Dokumenti sustava civilne zaštite

22 Proračun Općine Dragalić za 2024. godinu i projekcije proračuna za 2025. i 2026. – Obrazloženje

Za realizaciju programa predviđena su ukupna sredstva u iznosu 41.592,00 eura, kako slijedi:

|  |  |  |  |
| --- | --- | --- | --- |
| **Aktivnosti** | **Proračun za** **2024.** | **Projekcija Proračuna za 2025.** | **Projekcija Proračuna za** **2026.** |
| Dobrovoljno vatrogasno društvo | 7.000,00 | 4.000,00 | 4.000,00 |
| Civilna zaštita | 3.812,00 | 3.200,00 | 3.200,00 |
| **Kapitalni projekt** |
| Oprema za DVD | 3.000,00 | 6.000,00 | 6.000,00 |
| Izgradnja vatrogasnog doma | 26.000,00 | 25.000,00 | 10.000,00 |
| Dokumenti civilne zaštite | 1.780,00 | 1.000,00 | 1.000,00 |

**Tablica 21**. Planirani rashodi u aktivnostima i kapitalnim projektima unutar Programa organiziranja i provođenja zaštite i spašavanja

### 3.5.15. Program – P1016 Program socijalne skrbi i novčanih pomoći

Program podrazumijeva pružanje/osiguranje socijalnih naknada socijalno ugroženim građanima i to: naknade troškova stanovanja (obveze sukladno Zakonu o socijalnoj skrbi "NN" 18/22, 46/22, 119/22, 71/23 i 156/23), novčanu pomoć staračkim kućanstvima, jednokratne potpore, darove za svetog Nikolu i novčani dar za novorođenčad. Pomoć obiteljima i kućanstvima je aktivnost koja obuhvaća pomoć za podmirenje troškova stanovanja samcima i obiteljima sukladno odredbama Zakona o socijalnoj skrbi i Odluci Općinskog vijeća, jednokratne pomoći pojedincima i obiteljima u potrebi. Potpora za novorođeno dijete je aktivnost koja podrazumijeva dodjelu novčanih sredstava obiteljima za svako novorođeno dijete sukladno Odluci o novčanoj pomoći za opremu novorođenog djeteta. Dar za svetog Nikolu je aktivnost koja se odnosi na nabavu poklon paketića za svetog Nikolu za djecu predškolskog i osnovnoškolskog uzrasta. Humanitarna djelatnost Crvenog križa je aktivnost kojom se podrazumijeva financiranje rada i djelovanja Crvenog križa sukladno odredbama Zakona o Hrvatskom crvenom križu. Ukupna planirana sredstva po ovom programu su 24.060,00 eura.

Cilj programa je smanjenje rizika od siromaštva i socijalne isključenosti kod socijalno najugroženijih kategorija stanovništva i poboljšanje demografske slike.

Pokazatelj uspješnosti je broj korisnika naknada.

Program se sastoji od četiri aktivnosti, i to:

* AKTIVNOST – A101601 Pomoć obiteljima, kućanstvima i socijalno ugroženim građanima
* AKTIVNOST – A101602 Potpore za novorođeno dijete
* AKTIVNOST – A101603 Crveni križ
* AKTIVNOST – A101604 Poklon paketići za djecu

|  |  |  |  |
| --- | --- | --- | --- |
| **Aktivnosti** | **Proračun za****2023.** | **Projekcija****Proračuna za****2024.** | **Projekcija****Proračuna za****2025.** |
| Pomoć obiteljima, kućanstvima i socijalno ugroženim građanima | 18.000,00 | 18.000,00 | 15.000,00 |
| Potpore za novorođeno dijete | 3.000,00 | 2.500,00 | 2.500,00 |
| Crveni križ | 1.260,00 | 850,00 | 850,00 |
| Poklon paketići za djecu | 1.800,00 | 1.600,00 | 1.600,00 |

**Tablica 22.** Planirani rashodi u aktivnostima unutar Programa socijalne skrbi i novčanih pomoći

23 Proračun Općine Dragalić za 2024. godinu i projekcije proračuna za 2025. i 2026. – Obrazloženje

### 3.5.16. Program – P1017 Program dodatnih usluga u zdravstvu i preventivi

Program dodatnih usluga u zdravstvu i preventivi se odnosi na trošak završetka izgradnje zgrade općinske ambulante. Potreba za pronalaženjem svrsishodnog rješenja u pravcu mogućnosti kako bi stanovnici naše Općine mogli svoje potrebe za uslugama liječnika obiteljske medicine i stomatologa riješit i što bliže svom mjestu prebivališta, usmjerila je našu pažnju prema pronalaženju načina kako tu uslugu osigurali u centralnom naselju Općine.

Cilj programa je zdravstvena zaštita građana.

Pokazatelj uspješnosti je broj izgrađenih objekata primarne zdravstvene zaštite i broj korisnika u istima.

Za ovaj program, koji se sastoji od jednog kapitalnog projekta, planiran je iznos od 87.500,00 eura.

* KAPITALNI PROJEKT – K101701 Izgradnja ambulante

|  |  |  |  |
| --- | --- | --- | --- |
| **Kapitalni projekt**  | **Proračun za****2024.** | **Projekcija****Proračuna****za 2025.** | **Projekcija****Proračuna za****2026.** |
| Izgradnja ambulante | 87.500,00 | 10.000,00 | 10.000,00 |

**Tablica 23.** Planirani rashodi u kapitalnom projektu unutar Programa dodatnih usluga u zdravstvu i preventivi

**3.4.17. Program – P1018 Prostorno uređenje**

Ovim Programom je obuhvaćen jedan kapitalni projekt te se za njega u Proračunu za 2024. godinu osiguravaju sredstva za dovršetak postupka izmjene i dopune prostornog plana, odnosno urbanističkog plana uređenja radnog područja u iznosu od 6.000,00 eura.

Cilj programa je izrada izmjena i dopuna dokumenata prostornog planiranja.

Pokazatelj uspješnosti je broj izrađenih izmjena i dopuna postojećih prostornih planova i izmjena UPU radnog područja.

 Obzirom na specifičnost provedbe te vrijeme potrebno za provedbu određenih aktivnosti pokazatelji rezultata ove aktivnosti pratiti će se kroz broj pokrenutih i/ili izrađenih prostornih planova/stručnih podloga.

|  |  |  |  |
| --- | --- | --- | --- |
| **Kapitalni projekt** | **Proračun za****2024.** | **Projekcija Proračuna za 2025.** | **Projekcija Proračuna za 2026.** |
| Dokumenti prostornog uređenja | 6.000,00 | 0,00 | 0,00 |

**Tablica 24.** Planirani rashodi u kapitalnom projektu unutar Programa prostornog uređenja

24 Proračun Općine Dragalić za 2024. godinu i projekcije proračuna za 2025. i 2026. – Obrazloženje

**Grafikon 4.** Udio programa u ukupnim rashodima za 2024. godinu

1. Izvor: Program stabilnosti Republike Hrvatske za razdoblje 2024. – 2026.

https://vlada.gov.hr/UserDocsImages/2016/Sjednice/2023/Travanj/212%20sjednica%20VRH/212%20-%206%20Program.pdf [↑](#footnote-ref-1)